[image: image1.png]






    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 168
                                                               din 28 august 2025
       pentru completarea preambulului Hotărârii Consiliului Local Sighișoara nr. 113/29.05.2025
 privind închirierea directă a unui imobil de natură teren

Consiliul Local al Municipiului Sighişoara, întrunit în ședință ordinară,

 
Luând act de proiectul de hotărâre, înregistrat cu nr. 25.317/08.08.2025 şi la Consiliul Local Sighișoara cu nr. 26.122/18.08.2025, de referatul de aprobare, înregistrat cu nr. 25.315/08.08.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 6.999/SVIII/11.07.2025, Dosar 11, transmisă de Instituția Prefectului - Județul Mureș, înregistrată la Municipiul Sighișoara cu nr. 23.320/21.07.2025, prin care cu referire la exercitarea controlului de legalitate instituit în sarcina Prefectului conform dispozițiilor art. 252 alin. (1) lit. c) și art. 255 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, față de Hotărârea Consiliului Local Sighișoara nr. 113/29.05.2025 privind închirierea directă a unui imobil de natură teren, se solicită să se procedeze la reanalizarea acestui act administrativ;

Având în vedere Hotărârea Consiliului Local Sighișoara nr. 113/29.05.2025 privind închirierea directă a unui imobil de natură teren, având ca obiect închirierea directă a terenului în suprafață de 60.612 mp., situat în municipiul Sighișoara, str. Viilor, F.nr., înscris în C.F. nr. 57946 Sighișoara, nr. cadastral/nr. topografic 57946, către S.C. Brikston Construction Solutions S.A., Grupul Leier, proprietar a imobilelor – terenuri învecinate cu cel solicitat și care face obiectul prezentei, având categoria de folosință neproductiv;

Având în vedere că, terenul care face obiectul Hotărârii Consiliului Local Sighișoara nr. 113/29.05.2025 este teren învecinat cu terenurile aflate în proprietatea S.C Brikston Construction Solutions S.A. putând fi accesat doar prin curtea fabricii Leier, neeligibil pentru a putea fi folosit în alte scopuri, fiind împrejmuit de proprietățile firmei, și care poate fi reclamat doar pentru exploatarea fondului, respectiv folosit doar ca și cale de acces către Cariera de exploatare argilă Dealul Viilor, astfel că dat fiind specificul și amplasamentul bunului imobil, acesta nu ar putea fi atribuit în folosința altor persoane decât celei care exploatează cariera pentru folosința normală a acesteia;

Având în vedere că, potrivit extrasului de carte funciară nr. 57946 Sighișoara, terenul intravilan  situat în municipiul Sighișoara, str. Viilor, F.nr., are o suprafață totală de 60.612 mp., cu categoria de folosință neproductiv (nr. cadastral 57946) și este proprietate a Municipiului Sighișoara;

Având în vedere că în inventarul Municipiului Sighișoara, terenul înscris în C.F. 57946 Sighișoara, este cuprins ca aparținând domeniului privat, având nr. de inventar 53.016;
Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Văzând și prevederile art. 617 - 620 din Legea nr. 287/2009 privind Codul civil, republicat, cu modificările şi completările ulterioare, cu referire la locul înfundat; 

Având în vedere prevederile Legii nr. 18/1991, Legea fondului funciar, republicată, cu modificările și completările ulterioare;

Având în vedere prevederile Legii nr. 85/2003, Legea minelor, cu modificările și completările ulterioare;

Având în vedere prevederile Hotărârii Guvernului nr. 1.208/2003 privind aprobarea Normelor pentru aplicarea Legii minelor nr. 85/2003, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Ținând cont de faptul că în urma închirierii terenului se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 25.318/08.08.2025, prin care se propune completarea preambulului Hotărârii Consiliului Local Sighișoara nr. 113/29.05.2025 privind închirierea directă a unui imobil de natură teren;

Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
          H O T Ă R Ă Ş T E:
Art. I. Se completează preambulul Hotărârii Consiliului Local Sighișoara nr. 113/29.05.2025 privind închirierea directă a unui imobil de natură teren, prin indicarea următoarelor acte normative:

- prevederile art. 617 - 620 din Legea nr. 287/2009 privind Codul civil, republicat, cu modificările şi completările ulterioare, cu referire la locul înfundat; 
- prevederile Legii nr. 18/1991, Legea fondului funciar, republicată, cu modificările și completă -

rile ulterioare;

- prevederile Legii nr. 85/2003, Legea minelor, cu modificările și completările ulterioare;

- prevederile Hotărârii Guvernului nr. 1.208/2003 privind aprobarea Normelor pentru aplicarea Legii minelor nr. 85/2003, cu modificările și completările ulterioare,

și cu includerea următorului paragraf: ”Având în vedere că terenul în suprafață de 60.612 mp., situat în municipiul Sighișoara, str. Viilor, F.nr., înscris în C.F. nr. 57946 Sighișoara, nr. cadastral/nr. topografic 57946 este neeligibil pentru a putea fi folosit în alte scopuri, fiind împrejmuit de proprietățile S.C. Brikston Construction Solutions S.A., și putând fi reclamat doar pentru exploatarea fondului, respectiv folosit doar ca și cale de acces către Cariera de exploatare argilă Dealul Viilor, astfel că, dat fiind specificul și amplasamentul bunului imobil, acesta nu ar putea fi atribuit în folosința altor persoane decât celei care exploatează cariera pentru folosința normală a acesteia, respectiv S.C. Brikston Construction Solutions S.A., Grupul Leier;”.
Art. II. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.

Art. III. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

     Grecu Andrei - Victor                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 16 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
12 ex.    

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 168/28.08.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


